**Аспирантурада окутуу боюнча мамлекеттик (билим берүү) кызматтарын көрсөтүү жөнүндө**

**КЕЛИШИМ**

БИШКЕК ш. 2025-жылдын 8-январы

Кыргыз Республикасынын Улуттук илимдер академиясы, КР УИАнын илимий-изилдөө мекемесинин директорунун атынан,\_\_\_\_\_\_\_\_\_\_\_\_\_\_\_\_\_\_\_\_ Уставдын негизинде иш алып баруучу, мындан ары КР УИАнын ИИМ деп аталуучу,бир тараптан, жаран **\_\_\_\_\_\_\_\_\_\_\_\_\_\_\_\_\_**, паспортунун сериясы \_\_\_\_\_, ким тарабынан жана качан берилген \_\_\_\_\_\_\_\_\_\_\_\_\_\_\_\_\_\_, мындан ары Аспирант деп аталуучу, экинчи тараптан, төмөнкүлөр жөнүндө ушул келишимди түзүштү:

**1. Жалпы жобо**

1.1. Ушул келишим келишимдик негизде Аспирантурада адистерди даярдоо жөнүндө Жобого ылайык түзүлгөн.

1.2. Ушул келишим Аспирантурада окуу мөөнөтүнө түзүлөт: **күндүзгү** формасы 2025-жылдын 8-январынан 2028-жылдын 2-январына чейин; сырттан окуу формасы 2025-жылдын 8-январынан 2029-жылдын 8-январына чейин.

**2. Тараптардын укуктары жана милдеттери**

2.1. **Аспирант милдеттүү:**

* Жеке окуу планын толук көлөмдө аткарууга;
* Бардык кандидаттык экзамендерди (илимдин тарыхы жана философиясы, чет тили, диссертациянын темасына ылайык атайын дисциплина, мамлекеттик тил) тапшырууга;
* КР УИАнын ИИМнин эсебине окуу мөөнөтү үчүн **…………………….** төлөмдү киргизүүгө;
* Жыл сайын жылдык отчетту сунуштап, КР УИАнын ИИМнин \_\_\_\_\_\_\_\_\_\_\_\_\_\_\_\_\_\_ илимий кеңеши тарабынан аттестацияланууга;
* Окуу жана эмгек тартибин, илимий-изилдөө уюмунун ички тартип эрежелерин бузбоого;
* Окуу сабактарына келбей калуу себептери жөнүндө КР УИАнын ИИМге билдирүүгө;
* Илимий жетекчинин жетекчилиги астында бекитилген программага ылайык илимий изилдөөлөрдү жүргүзүүгө;
* Мүлккө кылдат мамиле кылууга, Кыргыз Республикасынын колдонуудагы мыйзамдарына ылайык КР УИАнын ИИМнин мүлкүнө келтирилген зыянды ордун толтурууга.

2.2. **Аспирант укуктуу:**

* Илимий ишмердүүлүккө жана окууга тиешелүү маселелер боюнча илимий катчыга, КР УИАнын ИИМнин илим боюнча директорунун орун басарына кайрылууга.
* Өзүнүн билимин жана көндүмдөрүн баалоо, ошондой эле бул баалоонун критерийлери жөнүндө толук жана так маалымат алууга;
* КР УИАнын ИИМнин китепканалык жана маалыматтык ресурстарын, жабдууларын, лабораторияларын, кабинеттерин, приборлорун жана башка мүлкүн окуу сабактарында жана илимий изилдөөлөрдү жүргүзүү учурунда пайдаланууга;
* Аспирантура программасына кирбеген кошумча илимий-билим берүү шарттарын пайдаланууга;
* Ушул келишимдин шарттарынын аткарылышын талап кылууга.

2.3. **КР УИАнын ИИМ милдеттүү:**

* Аспирантты бекитилген жеке планга ылайык окутууга;
* Окуу процесси жана илимий изилдөөлөр үчүн зарыл шарттарды түзүүгө;
* Илимий изилдөөлөр үчүн лабораториялык (зарыл) жабдууларды берүүгө;
* Аспирантуранын күндүзгү бөлүмүндө окуган аспиранттарга жыл сайын 2 айлык каникулдар берилет;
* Аспирантуранын күндүзгү бөлүмүн аяктаган жана бардык талаптарды толук аткаргандарга бир айлык өргүү берилет;
* Бир окуу жылында окуу программасы аткарылбаган учурда, 3 (үч) жумушчу күндүн ичинде Аспирантка келишимдин шарттарын бузуу жөнүндө билдирүүгө.

2.4. **КР УИАнын ИИМ укуктуу:**

* Билим берүү процессин өз алдынча ишке ашырууга, баалоо системаларын, Аспиранттын аралык аттестациясынын формаларын, тартибин жана мезгилдүүлүгүн белгилөөгө;
* Аспирантка академиялык өргүү, кош бойлуулук жана төрөт боюнча өргүү, баланы багуу боюнча өргүү берилген учурда ушул келишимдин аракетин токтото турууга;
* Зарыл документтер менен ырасталган жүйөлүү себептер болгондо окуу мөөнөтүн жеке тартипте узартууга.
* Аспирантурага кабыл алуу үчүн кирүү экзамендерин алууга.
* Аспирантты КР УИАнын ИИМнен башка ИИМге же ЖОЖго которуу жана тескерисинче, ошондой эле күндүзгү окуу формасынан сырттан окуу формасына жана тескерисинче которуу, окуу мөөнөтү аяктаганга чейин аспирантурадан чыгарылган аспирантты калыбына келтирүү **КР УИАнын ИИМнин илимий кеңешинин чечими менен гана** КР УИАнын жетекчилигинин атына өтүнүч берүү менен ишке ашырылат;
* Жеке окуу планын белгиленген мөөнөттө аткарбаган Аспирант КР УИАнын ИИМнин илимий кеңешинин чечиминин негизинде КР УИАнын жетекчилигинин буйругу менен аспирантурадан чыгарылат. Мында окуу үчүн төлөм кайтарылбайт.

**3. Окуунун баасы жана эсептешүү тартиби**

3.1. КР УИАнын акы төлөнүүчү билим берүү кызматтарына тарифтердин (баалардын) бекитилген прейскурантына ылайык, бир окуу жылы үчүн окуунун баасы (аспирантура, изденүүчүлүк) төмөнкүлөрдү түзөт: КР жарандары үчүн – **25000 (жыйырма беш миң) сом**; КМШ жарандары үчүн – **32500 (отуз эки миң беш жүз) сом**; алыскы чет өлкөлөрдүн жарандары үчүн – **45000 (кырк беш миң) сом**;

3.2. Ушул келишимдин тарифтеринин бекитилген прейскурантына ылайык, окуунун баасы аспирантурада окуу аяктаганга чейин өзгөрүүсүз калат;

3.3. Окуунун баасы төмөнкү мөөнөттөрдө төлөнөт:

* Биринчи окуу жылында төлөм биринчи жарым жылдыкта, ушул жылдын 31-майына чейин жүргүзүлөт;
* Кийинки жылдар үчүн төлөм кезектеги окуу мезгили башталганга 2 жума калганда жүргүзүлөт;
* 3.4. Окуунун баасы ушул келишимдин 3-бөлүмүндө көрсөтүлгөн КР УИАнын ИИМнин эсептешүү эсебине акча каражаттарын которуу аркылуу, төлөмдү ырастаган тиешелүү финансылык документтерди берүү менен ишке ашырылат;
* 3.5. Ушул келишимдин 3.3-пункту бузулган учурда, КР УИАнын ИИМ Аспирантты чыгарып салууга, чыгаруу жөнүндө өтүнүч берүүгө укуктуу;
* 3.6. КР УИАнын ИИМ Аспирантты жумуш менен камсыз кылуу боюнча жоопкерчилик тартпайт.

**4. Башка шарттар**

4.1. Келишим эки нускада түзүлгөн, алардын бири Аспирантка берилет, экинчиси КР УИАнын Илимий жана эл аралык кызматташтык бөлүмүндө (Аспиранттын жеке ишинде) сакталат. Көчүрмөсү – КР УИАнын ИИМнин бухгалтериясында;

4.2. Келишим Аспиранттын демилгеси менен бузулганда окуу үчүн төлөм кайтарылбайт; 4.3. Келишим кол коюлган учурдан тартып юридикалык күчкө ээ болот жана тараптардын макулдашуусу боюнча гана өзгөртүлүшү мүмкүн;

4.4. Тараптардын ортосундагы келишимдин шарттарын аткаруу же аны токтотуунун же бузуунун мыйзамдуулугу жөнүндө бардык талаштар, курамы тараптардын биргелешкен чечими менен аныкталуучу компетенттүү адамдардын арасынан коллегиалдуу түрдө чечилет.

 4.5. Макулдашууга жетишилбеген учурда талаштар Кыргыз Республикасынын колдонуудагы мыйзамдарына ылайык чечилет.

**5. Тараптардын колдору**

**КР УИАнын ИИМ**

 Бишкек ш., Чүй пр., 265а, тел. 39-33-66, факс: (+996-312) 39-20-62, ИНН\_\_\_\_\_\_\_\_\_\_\_\_ОКПО\_\_\_\_\_\_\_\_\_ Р\С\_\_\_\_\_\_\_\_\_\_\_\_\_ БИК\_\_\_\_\_\_\_\_\_\_\_УГКНС\_\_\_\_\_\_\_\_\_\_ Соцфонддун регистр.№\_\_\_\_\_\_\_\_\_\_\_\_\_\_ КР ФМ Борбордук Казыналык Төлөм коду\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_ КР УИАнын ИИМ директорунун колу.

**Аспирант**

(Толук аты-жөнү) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Дареги:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Паспорт сериясы: \_\_\_\_\_\_\_\_\_\_\_\_\_\_\_\_\_\_\_ КМК тарабынан берилген.